Balsa de decantación e tubaxes da factoría de Xove.
Zona da factoría en terreo de Xove.
**Alcoa Inc.** (acrónimo de **Aluminum Company of America**) é unha empresa multinacional de base estadounidense fundada en 1888, que na actualidade ten dúas factorías en Galicia, na Coruña e na Mariña lucense, no concello de Xove. Esta factoría é coñecida como Alúmina-Aluminio ou Alcoa-San Cibrao, por estar a entrada no lugar de San Cibrao (Cervo), pero tributa en Xove por estar en terreo dese concello a administración.

Alcoa é o terceiro maior produtor mundial de aluminio, tras Río Tinto Alcan e a rusa Rusal.

Historia
--------

Nada en 1888 como Pittsburgh Reduction Company, en 1907 pasa a chamarse Aluminum Company of America. O acrónimo **Alcoa** foi empregado en 1910, e en 1998 foi adoptado como o nome oficial da empresa.

Alcoa en España
---------------

En 1998 mercou parte das instalacións da INI adicadas á fabricación de aluminio Inespal, pasando a chamarse a súa sección en España Alcoa-Inespal, con centros de produción en:

* San Cibrao (dende o 1977, con 512 cubas de electrolise)
* A Coruña (anuncio de peche en 2018)
* Avilés (anuncio de peche en 2018)
* Madrid, oficinas centrais
* Amorebieta
* Alacant
* Sabiñánigo
* Noblejas.

No século XXI, a raíz do método da poxa enerxética para grandes industrias e as variacións no mercado mundial do aluminio, a empresa sufriu periódicos altibaixos e protestas. No comezo de 2019 as instalacións da Coruña e Avilés están amezadas de peche, manténdose a de San Cibrao en espera das condicións de poxa.

### Alcoa en Galicia

#### San Cibrao

En San Cibrao, Cervo, a empresa Inespal construíu unha factoría alumineira que comezou a funcionar no 1979. No 1997, coa privatización de Inespal, a multinacional Alcoa fíxose coas instalacións. Promovida por Endasa e Alugasa dende o 1974, en xaneiro de 1979 entraron en funcionamento só 32 cubas electrolíticas, aínda que coa previsión de ter 512 cubas en funcionamento en dúas series, para unha produción de ata 270 000 toneladas de aluminio líquido ó ano, e 4 megatoneladas de alúmina. No 1997 era a terceira planta do mundo en canto á produción de aluminio.

A súa vida útil viu marcada por diversos conflitos, dende a apertura, polos niveis de flúor, e despois, polo desastre do Cason. A balsa de lodos vermellos é unha ameza constante sobre a zona.

Aínda que se fala de Alcoa-S. Cibrao, por localizarse en dito lugar a entrada principal á fábrica, ó ser o lugar onde se localiza a administración territorio de Xove, é alí onde tributa.

O seu porto, con dous diques de arredor dun quilómetro cada un, é o maior da costa lucense. Nel descárgase a bauxita que alimenta o complexo, e ten un peirao auxiliar para alúmina.

Notas
-----

1. ↑  "Alcoa -- Our History". *www.alcoa.com* (en inglés). Consultado o 2019-03-29.
2. ↑  "Alcoa-Inespal S.A.". *Bloomberg*. Consultado o 3/06/2017.
3. ↑  "40 años del arranque de las cubas de electrolisis en San Cibrao". 3/6/2017. Consultado o 3/06/2017.
4. 1 2  "Trabajadores y sindicatos de Alcoa en San Cibrao se manifiestan contra los cierres de A Coruña y Asturias". *La Voz de Galicia* (en castelán). 2018-10-20. Consultado o 2018-11-11.
5. 1 2  "Solidaridad azul con los trabajadores de Alcoa". *La Voz de Asturias* (en castelán). 2018-10-24. Consultado o 2018-11-11.
6. ↑  "«Estamos peor que hace cuatro meses», gritan los trabajadores de Alcoa". *La Voz de Galicia* (en castelán). Consultado o 2019-03-29.
7. ↑  "Alcoa: que el Gobierno anuncie el 26-A el nuevo Estatuto «é un bo sinal»". *La Voz de Galicia* (en castelán). 2019-03-29. Consultado o 2019-03-29.
8. 1 2  "40 años del inicio de Aluminio, todo un antes y un después en A Mariña". *La Voz de Galicia* (en castelán). 2019-03-26. Consultado o 2019-03-29.
9. ↑  Mandiá, Diana (2012-03-04). "Plan de emergencia para los lodos rojos". *El País* (en castelán). ISSN 1134-6582. Consultado o 2019-03-29.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alcoa Modificar a ligazón no Wikidata*** |

### Outros artigos

* Alclad

### Ligazóns externas

* Sitio web da empresa *(en inglés)*

|  |  |
| --- | --- |
| Control de autoridades | 
* Wd: Q135325
* WorldCat
* VIAF: 165193275
* BNF: 13604069j
* EBID: ID
* GND: 4049171-7
* GRID: grid.466540.5
* ISNI: 0000 0001 2197 8516
* LCCN: n82076349
* LEI: 549300T12EZ1F6PWWU29
* MAG: 28304128
* SUDOC: 055290027
* ULAN: 500330337

 |